**A treia Voce**

*Adrian Grauenfels*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stai! a stigat un om cu a sa voce,

lasă-mă să plec din sclavie

am în sânge libertate

dorul evadărilor degrabă,

gravă

-nu pot a spus o altă voce

sunt toată statică, ataşată

fidelă, loială, profund

tremurată

- coborâţi ! veni de sus a treia voce,

mi-e scârbă de voi

călători fără iubire

timpul vostru, spuse, trece

cu vocea obosită, rece

- au coborât ruşinate vocile două

pe scări de sunete,

ea avea rochie nouă

special pentru el

corb orb ce se rotea

în volte ameţite

sub cer şi nori

ţipete răguşite